Document ID: 32002D0588

Komisijos sprendimas
2002 m. liepos 11 d.
iš dalies pakeičiantis Sprendimą 1999/466/EB, nustatantį tam tikrų valstybių narių arba valstybių narių regionų oficialiai brucelioze neužkrėstų galvijų bandų statusą
(pranešta dokumentu Nr. C(2002) 2576)
(tekstas svarbus EEE)
(2002/588/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1] su paskutiniais pakeitimais, padarytais Komisijos reglamentu (EB) Nr. 535/2002 [2], ypač į jos A priedo II dalies 7 punktą,
kadangi:
(1) Portugalija pateikė Komisijai dokumentus, įrodančius, kad laikomasi visų sąlygų, nustatytų Direktyvos 64/432/EEB A priedo II dalies 7 punkte, ir, visų pirma, kad kiekvienų metų gruodžio 31 d. duomenimis daugiau nei 99,8 % visų Pico, Graciosa, Flores ir Corvo salų (Portugalijos autonominis Azorų salų regionas) galvijų bandų buvo oficialiai neužkrėstos galvijų brucelioze ne mažiau kaip penkerius metus iš eilės ir kad kiekvienas galvijas yra identifikuojamas pagal Bendrijos teisės aktus,
(2) Todėl šios salos turėtų būti paskelbtos oficialiai brucelioze neapimtomis pagal Direktyvą 64/432/EEB.
(3) Dėl to reikėtų atitinkamai iš dalies pakeisti Komisijos sprendimą 1999/466/EB [3] su paskutiniais pakeitimais, padarytais Sprendimu 2000/694/EB [4].
(4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 1999/466/EB II priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2002 m. liepos 11 d.

Labels: 0
18
6